Kjersti Annesdatter Skomsvold

Kjersti Annesdatter Skomsvold (født 3. desember 1979) er en norsk forfatter som er vokst opp på Lutvann i Oslo.
Hun debuterte i 2009 med romanen Jo fortere jeg går, jo mindre er jeg, utgitt på Forlaget Oktober. For denne ble hun tildelt Tarjei Vesaas' debutantpris for 2009, og den ble kortlistet til International IMPAC Dublin Literary Award 2013.
Hun har senere utgitt en diktsamling og flere romaner. Bøkene er oversatt til mer enn 20 språk, og utkommer blant annet i USA, Storbritannia, Russland, Kina, Tyskland og Frankrike.Kjersti Annesdatter Skomsvold har dramatisert Jo fortere jeg går, jo mindre er jeg, i samarbeid med Anne Marit Jacobsen, for oppsetting på Nationaltheatret i 2014, med Margreth Olin som regissør.
Skomsvold har også bidratt med noveller, dikt og essay i flere antologier og tidsskrifter, undervist ved forfatterstudiet på Danvik folkehøgskole og vært redaksjonsmedlem i det litterære tidsskriftet Bokvennen.
Skomsvold har studert informatikk og matematikk ved Norges teknisk-naturvitenskapelige universitet, allmenn litteratur ved Universitetet i Oslo og fransk ved Université de Caen i Frankrike. Hun har også gått årskurset i skrivekunst ved Nansenskolen og på Skrivekunstakademiet i Hordaland.


== Bibliografi ==
2009: Stille når gruppe (red.) – antologi, Skrivekunst-akademiet i Hordaland, ISBN 9788299698061
2009: Jo fortere jeg går, jo mindre er jeg – roman, Oktober, ISBN 9788249506644
2012: Monstermenneske – roman, Oktober, ISBN 9788249510573
2013: Litt trist matematikk – dikt, Oktober, ISBN 9788249513079
2014: Jo fortere jeg går, jo mindre er jeg  – drama, Nationaltheatret
2014: 33 – roman, Oktober, ISBN 9788249514045
2015: Meg, meg, meg – ungdomsroman, Aschehoug, ISBN 9788203258787
2017: Kjersti Annesdatter Skomsvold leser Aksel Sandemose – essay, Nasjonalbiblioteket
2018: Barnet – roman, Oktober, ISBN 9788249520497
2019: Den andre forsvinninga – sakprosa, Oktober, ISBN 9788249520886
2020: I dag jeg, i morgen du – roman, Oktober, ISBN 9788249522705
2021: Dyrene sover – barnebok m/ Mari Kanstad Johnsen, Aschehoug, ISBN 9788203265525
2021: Agnes natt og dag – roman, Oktober, ISBN 9788249523887


== Oversettelser ==
2016: Sorgensoveralt – dikt av Valérie Rouzeau, Solum, ISBN 9788256018437


== Priser og nominasjoner ==
Tarjei Vesaas debutantpris 2009 for Jo fortere jeg går, jo mindre er jeg
Nominert til Bokhandlerprisen 2009 for Jo fortere jeg går, jo mindre er jeg
Nominert til P2-lytternes romanpris 2009 for Jo fortere jeg går, jo mindre er jeg
Kortlistet til IMPAC Dublin Literary Award 2013 for The Faster I Walk, the Smaller I Am
Kortlistet til P2-lytternes romanpris 2012 for Monstermenneske
Nominert til Årets beste bok 2012 i Natt og Dag for Monstermenneske
Doblougprisen 2015
Nominert til Ungdommens kritikerpris 2018 for Barnet
Nominert til Brageprisen 2021 for Dyrene sover
Nominert til Kulturdepartementets Bildebokpris 2021 for Dyrene sover


== Referanser ==


== Kilder ==
Presentasjon av Kjersti Skomsvold i Forfatterkatalogen på Forfattersentrums nettsider


== Eksterne lenker ==
Kjersti Annesdatter Skomsvold hos Forlaget Oktober
Kjersti Annesdatter Skomsvold Arkivert 24. juli 2011 hos Wayback Machine. hos Aschehoug Agency
Skomsvolds hjemmeside
Kjersti A. Skomsvold - Fra kjernesamlingen – lydopptak ved Bergen Offentlige Bibliotek 19. april 2017
(no) Publikasjoner av Kjersti Annesdatter Skomsvold i BIBSYS